OpenLLM-France/wikimedia huggingface dataset:
# Dries van Agt

Andreas Antonius Maria "Dries" van Agt (Geldrop, 1931ko otsailaren 2a – Nimega, 2024ko otsailaren 5a) herbeheretar politikari eta diplonazialaria izan zen. Herbehereetako lehen ministroa izan zen 1977tik 1982ra.
Zuzenbidea ikasi zuen Nimegan, eta abokatu, funtzionario, epaile eta zuzenbideko irakasle aritu zen. Alderdi Popular Katolikoko kide izan zen. 1971n Justizia ministroa izendatu zuten Barend Biesheuvelen gobernuan eta 1972an diputatu hautatu zuten. Justizia ministro gisa jarraitu zuen Joop den Uylen gobernuan eta 1977an lehen ministro kargua lortu zuen.
1982an kargua utzi ondoren politikan aktibo jarraitu zuen eta Europar Batasuneko enbaxadore izan zen Japonian eta Estatu Batuetan.
* Datuak: Q318334
* Multimedia: Dries van Agt / Q318334
# Drienov

Drienov Eslovakiako udalerri bat da, Prešoveko barrutian kokatuta. 20,26 km²ko azalera du eta 2217 biztanle 2017ko datuen arabera.

## Historia

Idatzizko lehen aipamena 1283. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q475160
* Multimedia: Drienov / Q475160
# Eguzkia (aldizkaria)

Eguzkia La Platako (Argentina) Euzko Etxearen hiruhilabetekaria da. Aldizkariak bi garaia izan ditu: lehenengoa 1973-1977 artean, eta bigarrena 2018ko martxotik gaur egun arte. Publikazioak Euskal Herriarekin lotura duen informazio orokorra eta elkartearen albisteak biltzen ditu. Helburu nagusietariko bat Argentinako Euskal kultura ondarearen ikerketa eta zabalkundea da. Kolorez argitaratzen da.

## Egungo argitaratze taldea

* Argitaratze batzordea:
** Susana Aramburu
** María Fernanda Astigarraga
* Erredakzio Batzordea
** Estefanía Garizoain
** Luis Lúquez Minabarrigaray
** Carlos Gabilondo
** Guillermo Luis Villate
* Diseinua:
** Micaela Orgeira

## Kanpo estekak

* Bigarren garaiko zenbaki guztiak.
# Eguzkialdea

Eguzkialdea Arantzako kontzejua da. 2008ko urtarrilaren 1eko erroldaren arabera, herriak 139 biztanle dauzka.

## Demografia eta biztanleria

Eguzkialdeko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 150 | 147 | 137 | 128 | 123 | 129 | 142 | 140 | 139 |

## Ikus, gainera

* Arantza

## Kanpo estekak

* Datuak: Q12256569
# Eguzki masa

Eguzki masa astronomian eta astrofisikan konparatiboki izarren eta beste objektu astronomiko oso masibo batzuen masa, galaxiak kasu, kalkulatzeko erabiltzen den neurri unitate bat da. Gure Eguzkiaren masaren baliokidea da eta Lurraren masa baino 332.950 aldiz handiagoa da. Bere ohiko ikurra eta balioa kilogramotan jarraian agertzen diren hauek dira:
    $M_{\bigodot }=1,9891\times 10^{30}{\hbox{ kg}}$
Eguzki masa jarraian agertzen den formularen bidez kalkula daiteke, non lurreko urtearen iraupena, Lurretik eguzkirako distantzia (unitate astronomikoa ua) eta grabitazio unibertsalaren konstantea (G) agertzen diren. Honela:
    $M_{\bigodot }={\frac {4\pi ^{2}\times (1{\rm {\ ua}})^{3}}{G\times (1{\rm {\ a{\tilde {n}}o}})^{2}}}$
Duela gutxirarte grabitazio unibertsalaren konstantea eta unitate astronomikoa ez ziren zehatz ezagutzen. Hala ere, Eguzki-sistemako beste planeta baten edo izar bitar baten masa erlatiboa eguzki masa unitateetan zehaztea ez da modu ez zehatzean adierazitako konstante hauen araberakoa. Eta beraz erabilgarria zen masa hauek eguzki masetan adieraztea (ikus gaussen grabitazio konstantea). Gaur egun, unitate astronomikoa oso zehatz neurtu ahal izan da planetarteko radar teknikak erabiliz, eta G ere ondo zehaztua dago, baina eguzki masa astronomian ohituragatik eta unitate oso eroso bat delako erabiltzen jarraitzen da.

## Eguzki masa eta berarekin lotutako unitateak

Eguzki masa bat lotutako honako unitate hauetako batetara bihur daiteke:
* 27.065.810 ilargi masa (M$_L$)
* 332.946 lur masa (M$_⊕$)
* 1.047,56 masa jobiano (M$_J$)

## Ikus, gainera

* Eguzki erradio
* Chandrasekharren muga

## Kanpo estekak

* Datuak: Q180892
# Eguzki ondorengo krema

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Eguzki ondorengo krema (ingelesezko izenarekin ere ezagutzen dena, aftersun, after sun edo after-sun ) produktu kosmetiko bat da, krema, ukendu edo esprai, eran banatu ohi dena. Eguzkia hartu ondoren larruazalean aplikatzen da azala hidratatzeko eta beroa, gorritasuna eta nekea kentzen saiatzeko ematen da.
Produktu honek ez ditu erredurak edo larruazala kentzea saihesten, ezta dagoeneko jaso duen eguzki-erradiazio murrizten, eta beraz ezin da eguzki-krema baten fotobabesarekin alderatu: babes hori eguzki-krema egoki bat eguzkitan egon aurretik emanda lor daiteke, lortzekotan.

## Kanpo estekak

* Artikulu hau, osorik edo zatiren batean, katalanezko Wikipediako «Crema postsolar» artikulutik itzuli da; zehazki, 2023-01-02ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q2883496
# Eguzkiaren Autobideko Eliza

Eguzkiaren Autobideko Eliza edo, italieraz, San Giovanni Battista eta Chiesa dell'Autostrada del Sole, Campi Bisenzio udalerrian dagoen eliza bat da, Florentziatik gertu, Italian. A11 eta A1 autobideek (bigarren honi deritzo baita ere Autostrada del Sole) bat egiten duten tokian dago.

## Ezaugarriak

1960 eta 1963 artean eraiki zen, Giovanni Michelucciren planoetan oinarrituta. Eraikuntzarako erabilitako materialak harria eta hormigoia dira. Eraikinaren oinplanoa asimetrikoa da eta kurba bihurriak ditu espazio fluidoaren sentsazioa sortuz. Elizaren barrualdea Marcello Avenali, Jorio Vivarelli, Dilvo Lotti eta Luigi Venturiniren lanekin apainduta dago. Arkitektura brutalistaren adibide nabarmentzat hartzen da.
Eliza asmo sozialekin eraiki zen, nolabait. Batetik. A1 autobidea egiteko lanetan hildako langileak omentzea, eta bestetik "turistentzako parrokia" eskaintzea zen, bidaiatzen ari direnek gurtzeko lekua izan zezaten. Autoz iristeko pentsatua dago kokapena, A1 eta A11 autobideek partekatzen duten atsedenleku handi baten barruan. Ordainpeko autobide sistematik kanpoko errepide lokal batetik oinez iritsi daiteke.

## Erreferentziak

* ↑ (Ingelesez) «Chiesa Dell'Autostrada del Sole» main (Noiz kontsultatua: 2020-09-04).
* ↑ Tamarindo. (2014-11-15). «Se guardo nel caleidoscopio: Architettura brutalista 1» Se guardo nel caleidoscopio (Noiz kontsultatua: 2020-09-04).
* ↑ «Chiesa dell'Autostrada - The Sacred CIty» members.tripod.com (Noiz kontsultatua: 2020-09-04).

## Kanpo estekak

* Datuak: Q3668767
* Multimedia: Chiesa dell'Autostrada del Sole (Campi Bisenzio) / Q3668767
# Eguzki txalupa

Eguzki txalupa egiptoar mitologiako elementu sinboliko bat da, Eguzkiaren eguneroko zikloa eta honen jainko den Raren demiurgoarekin lotuta dagoena.
Antzinako egiptoarrentzat, Eguzkiaren irtete eta jartzearen zikloa, bizitza eta heriotzaren zikloarekin alderatzen da. Honela, goizero, eguzkia ekialdean jaio, zeniteraino hazi, mendebalderantz zahartu eta ondoren hilen lurraldean, Duatean desagertzen da. Eguneko bidaia hau, eguzkiaren jainko den Rak, mandyet izeneko txalupa batean egiten du. Txalupa bat garraiobide gisa, errez ulertzen da, nagusiki ibaikoa den zibilizazio batean, non Nilo ibaia komunikabide nagusi den, baita jakien iturri nagusi ere, bere uholde emankor, ureztatze eta arrantzagatik.
Raren betiko bidaiak ez du geldialdirik egiten ilunabarrean, alderantziz, berriz hasten da. Beste txalupa batean, mesektet izenekoa beste munduko bere bidaia egiten du, gaueko hamabi orduetan zeharkatzen duena hurrengo goizean berpiztu aurretik. Hilen lurraldean, kaosaren indarrei aurre egin behar die, non ordezkaririk boteretsuena Apofis sugea den. Txalupan, kaosaren aurkako borrokan laguntzen dioten beste jainko batzuekin batera egoten da, Seth kasu.
Antzinako egiptoarrek, eguzkiaren jainkoarekin, hau bere txalupetan zebilenean lotuz gero, euren arimak betirako biziko zirela uste zuten. Honela, hil gurtza, eguzki mito honekin eragina geratu zen. Horregatik, ohi, hilobiak Nilo ibaiaren mendebaldeko ertzean eraiki ziren, Eguzkia "hiltzen" den tokian, eta hil errituetan, hildakoarekin ibaia zeharkatu behar zen, eguzkiaren jainkoaren txalupen antzerako txalupetan.

## Kanpo estekak

* Hil itsasontzia
# Duncan (Iowa)

Duncan Ameriketako Estatu Batuetako erroldak esleitutako leku bat da. Hancock konderrian dago, Iowa estatuan. 57 biztanle ditu, 2,052758 kilometro koadroko azaleran banatuta.

## Ikus, gainera

* Hancock konderria

## Kanpo estekak

* Datuak: Q5314229
# Duncan (Mississippi)

Duncan Mississippiko herri bat da. Bolivar konderrian kokatua dago. 2010ean 423 biztanle zituen, 2,4 kilometro koadrotan banatuta.

## Ikus, gainera

* Bolivar konderria

## Kanpo estekak

* Datuak: Q2162821
* Multimedia: Duncan, Mississippi / Q2162821
# Duncan (Nebraska)

Duncan Nebraskako herri bat da. Platte konderrian kokatua dago. 2010ean 351 biztanle zituen, 1,08 kilometro koadrotan banatuta.

## Ikus, gainera

* Platte konderria

## Kanpo estekak

* Datuak: Q2467619
* Multimedia: Duncan, Nebraska / Q2467619
# Duncan (Arizona)

Duncan Arizonako herri bat da. Greenlee konderrian kokatua dago. 2010ean 696 biztanle zituen, 5,6 kilometro koadrotan banatuta.

## Ikus, gainera

* Greenlee konderria

## Kanpo estekak

* Datuak: Q985303
* Multimedia: Duncan, Arizona / Q985303
# Duncan (Hego Carolina)

Duncan Ameriketako Estatu Batuetako inkorporatutako herri bat da. Spartanburg konderrian kokatuta dago, Hego Carolina estatuan. 4.041 biztanle ditu, 12,424668 kilometro koadroko azaleran banatuta.

## Ikus, gainera

* Spartanburg konderrian

## Kanpo estekak

* Datuak: Q2052476
* Multimedia: Duncan, South Carolina / Q2052476
# Duncan Dhu

Duncan Dhu Euskal Herriko musika taldea izan zen, 1984an Donostian sortua. Bere garaiko pop-talderik ezagunetarikoa izan zen Espainian.
Musika taldearen izena Robert Louis Stevenson eskoziar idazlearen 1986ko Bahitua deritzon eleberriko Duncan Dhu Maclaren pertsonaiari lotuta dago.

## Historia

1984an, Mikel Erentxun, Diego Vasallo eta Juan Ramón Vilesek osatu zuten. 1985ean diskoetxe batekin lehen kontratua sinatu ondoren, bi single kaleratu zituzten: Mi amor eta Bésame. Urte hartan bertan, disko labur bat kaleratu zuten, Por Tierras Escocesas izenekoa.
Bigarren lan luzea 1986an eman zuten argitara, Canciones izenburupean. Bertan jasotzen ziren Cien gaviotas, Esos ojos negros eta Jardín de rosas bezalako kantu ezagunak; 60 kontzertutik gorako bira egin zuten eta salmenta izugarriak lortu zituen disko honek.
1988an El grito del Tiempo diskoa kaleratu zuten, Una calle de París eta En algun lugar abestiak barne zeudelarik.; Espainian ezik, Latinoamerikan ere arrakasta handia lortu zuen disko horrek.
1989an, beren diskoetxeak artean argitara eman gabeko lanak kaleratu zituen. Londresera joan eta The Attractions, Brynsley Swchartz, Bob Andrews eta Nick Love bezalako musikarien laguntzarekin kaleratu zuten Autobiografia lana. Estatu Batuetan zehar bira egin zuten eta 1990ean, Grammy sarien barnean sari baterako izendatuak izan ziren. Autobiografia lana atzerriko hainbat herrialdetan argitaratu zen. Aurkezpen biraren ostean, taldekideek bakarkako lanari ekin zioten, baina ez zuten taldea erabat alboratu, Supernova izeneko lana kaleratu baitzuten 1991n, La casa azul abesti ezagunarekin.
1994an, Piedras izeneko lana eman zuten argitara. Handik urtebetera, taldearen 10. urteurrena ospatzen zenez, zuzeneko diskoa grabatu zuten Donostiako Victoria Eugenia Antzokian. Teatro Victoria Eugenia izena zuen, hain zuzen, disko hark.
1998an, Colección, 1985-1998 bilduma kaleratu zuten, taldearen arrakastak biltzen zirena. Lan horren inguruan elkartu ziren bira egiteko bakoitza bere karrerari emanda zeuden Mikel Erentxun eta Diego Vasallo.

## Taldekideak

* Mikel Erentxun - ahotsa eta gitarra
* Diego Vasallo - gitarra
* Juan Ramón Viles - bateria

## Diskografia

* Por tierras escocesas - 1985
* Canciones - 1986
* El grito del tiempo - 1987
* Grabaciones Olvidadas - 1989
* Autobiografía - 1989
* Supernova - 1991
* Piedras - 1994
* Teatro Victoria Eugenia - 1995
* Colección 1985-1998 - 1998
* Crepúsculo - 2001
* 20 años de canciones - 2005

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Duncan Dhuren biografia lafonoteca.net webgunean
* Datuak: Q1221349
# Duncan Haldane

Frederick Duncan Michael Haldane (Londres, 1951ko irailaren 14a) ingeles fisikaria da. 2016ko Fisikako Nobel Saria jaso zuen David J. Thouless eta John Michael Kosterlitzekin batera materiaren fase topologikoei buruzko ikerketagatik.
Cambridgeko Unibertsitatean ikasi zuen eta 1977tik 1981era Frantzian Laue-Langevin Institutuan lan egin zuen. 1981etik fisikako irakasle izan zen Kaliforniako Unibertsitatean eta 1990ean Princetongo Unibertsitatera joan zen.
Materia kondentsatuaren fisikan funtsezko ekarpenak egin zituen. Nobel Saria irabazi duten ikerketek mundu ezezagunetako ateak zabaldu dituzte, non materiak egoera arraroak har ditzakeen eta metodo matematiko aurreratuak erabili dituzte materiaren fasea edo egoera ezohikoak aztertzeko, supereroaleak, superfluidoak eta film magnetiko finak, kasurako.
* Datuak: Q1002250
* Multimedia: F. Duncan M. Haldane / Q1002250
# Duncan Grant

Duncan James Corrowr Grant (Aviemore, Inverness-shire, 1885eko urtarrilaren 21a - Aldermaston, Berkshire, 1978ko maiatzaren 8a) britainiar margolari eta diseinatzailea izan zen. Bloomsbury taldeko kide izan zen.
1887 eta 1894 artean Indian eta Birmanian bizi izan zen familiarekin. 1902an Westminster School of Art-en sartu zen. 1909an Bloomsbury taldearekin harremanetan jarri zen. Taldeko gizonezko kideekin maitasun-harremanak izan zituen, baina baita Vanessa Bellekin ere, eta elkarrekin alaba bat izan zuten.
Estilo postinpresionistan margotu zuen, batez ere paisaiak eta erretratuak. Roger Fryren eragina izan zuen eta askotan berarekin lan egin zuen. Ehunak, zeramika, antzerki-eszenatokiak eta jantziak ere diseinatu zituen.

## Iruditegia

* 'St Paul's 1941 (Imperial War Museum)

## Kanpo estekak

* Datuak: Q766166
* Multimedia: Duncan Grant / Q766166
# Duncan (Oklahoma)

Duncan Oklahomako hiri bat da. Stephens konderrian kokatua dago. 2010ean 23.431 biztanle zituen, 111,65 kilometro koadrotan banatuta.

## Ikus, gainera

* Stephens konderria

## Kanpo estekak

* Datuak: Q3041247
* Multimedia: Duncan, Oklahoma / Q3041247
# Duncan I.a Eskoziakoa

Duncan I.a Eskoziakoa, (Eskoziako gaeleraz: Donnchad mac Crínáin), ezizenez An t-Ilgarach, hots "Ezindua" edo "Gaixoa" (c. 1001, Eskozia - Pitgaveny, Elgin udalerritik hurbil, Eskozia) Eskoziako Erresumako errege bat izan zen, garai hartan Alba erresuma izenaz ezagutzen zena.

## Biografia

Dunkeldeko abadiako apaiz laikoa zen Crínán Malcolm II.a Eskoziakoaren Bethóc alabarekin ezkondu zen eta Duncan I.a jaio zen. Aitona hil zenean erregetza hartu zuen Duncanek, dirudienez aurkaririk ez zuen izan honetarako. Horrela beraz Dunkeld etxeari hasiera eman zion.
Erregealdiaren hasierako urteetan ez da gertakaririk jasotzen. 1039an Duncanek eskoziarren armada handia osatu zuen eta Ingalaterrako Durham hiria setiatu zuen, baina porrot handia jasan zuen.
Macbeth Duncanen dux-a zen, printze eta markesaren tarteko kargua, eta Morayn agintzen zuen. 1040an Duncanek zigor espedizio bat antolatu zuen Morayra eta bertan Macbethek gidaturiko gizonek hil egin zuten, Macbeth bera errege ezarriz.

## Literatura

William Shakespeareren Macbeth antzezlan ospetsuan agertzen den Duncan erregea beragan oinarriturik dago. Bertan esaten da Macbeth kapitainak traizioz hil zuela.
* Datuak: Q26326
* Multimedia: Duncan I of Scotland / Q26326
# Dick York

Richard Allen "Dick" York (Fort Wayne, Indiana, 1928ko irailaren 4a - East Grand Rapids, Michigan, 1992ko otsailaren 20a) estatubatuar aktorea izan zen. Arrakasta handia izan zuen Darrin Stephensen rola jokatzean Bewitched telesailean. Inherit the Wind filmeko Bertram Cates irakaslea antzeztea izan zuen zinemako lanik aipagarriena.

## Kanpo estekak

* Dick York, imdb.com
* Datuak: Q708140
* Multimedia: Dick York / Q708140
# Dickel

Dickel Alemaniako udalerria da. Saxonia Beherea estatuan dago, [[Diepholz barrutia|Diepholz]] barrutian. 2014an 470 biztanle zituen 16,96 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503975
* Multimedia: Dickel / Q503975
# Dickens (Iowa)

Dickens Iowako hiri bat da. Clay konderrian kokatua dago. 2010ean 185 biztanle zituen, 2,19 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q1913671
# Dick Schoof

Hendrikus Wilhelmus Maria "Dick" Schoof (Santpoort, 1957ko martxoaren 8a) Herbehereetako funtzionario eta politikoa da. 2024ko uztailaren 2an hartu zuen lehen ministro kargua.
2020tik 2024ra Justizia eta Segurtasun Ministerioko idazkari nagusi izan zen. Aurretik Segurtasun eta Terrorismoaren aurkako Koordinatzaile Nazionala izan zen 2013tik 2018ra. eta Inteligentzia eta Segurtasun Zerbitzu Orokorreko zuzendari nagusia 2018tik 2020ra. 2024ko maiatzean, Schoof izendatu zuten Mark Rutte Herbehereetako lehen ministro izateko 2023-2024 2023-2024ko gobernu-eraketaren ostean.

## Kanpo estekak

* Datuak: Q22338116
* Multimedia: Dick Schoof / Q22338116
# Dick Thornburgh

Richard Lewis Thornburgh (Pittsburgh, 1932ko uztailaren 16a - Verona, Pennsylvania, 2020ko abenduaren 31) estatubatuar legelari eta politikaria izan zen. Ingeniaritza eta zuzenbidea ikasi zituen. Alderdi Errepublikanoko kidea eta Pennsylvaniako gobernadorea 1979 eta 1987 bitartean izan zen. Ronald Reaganek Fiskal Nagusi izendatu zuen 1988an eta George H. W. Bushek karguan mantendu zuen. 1991n dimisioa eman zuen Senaturako hauteskundeetarako hautagai izateko, baina garaitua izan zen.

## Lanak

* Puerto Rico's Future: A Time to Decide, Center for Strategic and International Studies Press, 2007, ISBN 978-0-89206-494-6
* Where the Evidence Leads, autobiography by Dick Thornburgh, University of Pittsburgh Press, 2007, ISBN 978-0-8229-6112-3
* Datuak: Q885091
* Multimedia: Dick Thornburgh / Q885091
# Dick Turpin

Richard "Dick" Turpin (1706ko irailaren 21a, Hempstead, Essex – 1739ko apirilaren 7a, Knavesmire, York) XVIII. mendeko ingeles bidelapur bat izan zen. Lanbidez nekazaria eta ostalaria izan zelarik.
Behin Turpinek harakin lanbidea ikasi ondoren 1728an Elizabeth Millington neskarekin ezkondu zen. Halere, bizimodu arrunta eraman ordez legez kanpoko jardueretan aritu zen, bere harakindegirako ganadua ohostuz. Atzeman zutenean ihez egitea lortu eta bidelapur bilakatu zen. Denboraldi batez Errping basoan jardun ohi zuen talde ospetsuko kide izan zen, baina gerora kide bakar batez lagundurik bidaiari gurdiak lapurtzen hasi eta lasterrera kondairazko pertsonaia bihurtu zen. Zenbatu ezinezko lapurretak eta zenbait hilketa ere burutu zituen.
Ondoren ekintza eremua Lincolnshire eta Yorkshire konderrietara hedatu zuen, hauuetan zaldi eta ganadu lapurretan aritu zelarik. Hala eta guztiz, justiziak harrapatu, York hirian zaldi lapurretarengatik epaitua izan eta heriotz zigorrera kondenatua izan zen. 1739ko apirilaren 7an York hirian urkatua izan zen.

## Literatura

1834an William Harrison Ainsworth ingeles eleberrigileak Rookwood eleberriarekin idazle erromantiko gisa ospe handia bereganatu zuen, honetako pertsonaia nagusia Dick Turpin izan zen.

## Telebista

Era berean, Dick Turpin bidelapurra 1979-1982 bitartean Ingalaterrako telesaila bateko pertsonaia nagusia ere izan zen, bertan Nick Smith ("Swiftnick") adiskidearekin batera behartsuen aldeko bere borrokarako trebeziak erakutsi ohi zituen. Telesailak hainbat denboraldietan zehar zuzendari ezberdinak izan zituen, Dick Turpinen pertsonaia Richard O´Sullivan aktoreak eta Swiftnicken pertsonaia Michael Deeks aktoreek antzeztu zituztelarik.
* Datuak: Q977890
* Multimedia: Dick Turpin / Q977890
# Dick Van Dyke

Richard Wayne Dick Van Dyke (1925eko abenduaren 13a, West Plains, Missouri) estatubatuar aktore, umorista, idazle, abeslari eta dantzari bat da. Jerry Van Dyke aktorearen anai zaharra eta Barry Van Dyke aktorearen aita da.
Mundu mailan nagusiki Bye Bye Birdie, Mary Poppins eta Chitty Chitty Bang Bang filmetan antzeztu izateagatik ezaguna da, bai eta The Dick Van Dyke Show eta Diagnosis: Murder telesailetan ere.

## Filmografia
### Zinema

* Bye Bye Birdie (1963)
* What a Way to Go! (1964)
* Mary Poppins (1964)
* The Art of Love (1965)
* Lt. Robin Crusoe, U.S.N. (1966)
* Divorce American Style (1967)
* Fitzwilly (1967)
* Never a Dull Moment (1968)
* Chitty Chitty Bang Bang (1968)
* Some Kind of a Nut (1969)
* The Comic (1969)
* Cold Turkey (1971)
* Tubby the Tuba (1976) (voz)
* The Runner Stumbles (1979)
* Dick Tracy (1990)
* Batman: New Times (2005) (ahotsa)
* Curious George (2006) (ahotsa)
* Night at the Museum (2006)
* Broadway: Beyond the Golden Age (2007) (dokumentala)

### Telebista

* The Morning Show (host from 1955-1956)
* CBS Cartoon Theater (1956) (13 atalen ondoren amaitua)
* The Chevy Showroom Starring Andy Williams (1958) (hiru hilabete ondoren amaitua)
* Mother's Day (1958-1959)
* Laugh Line (1959) (3 hilabete ondoren kendua)
* The Dick Van Dyke Show (1961-1966)
* Dick Van Dyke and the Other Woman (1969)
* Dick Van Dyke Meets Bill Cosby (1970)
* The New Dick Van Dyke Show (1971-1974)
* Julie and Dick at Covent Garden (1974)
* The Morning After (1974)
* Columbo: Negative Reaction (1974)
* Van Dyke and Company (1976) (2 hilabete ondoren amaitua)
* The Carol Burnett Show (1977ko aktore-multzoko kidea)
* True Life Stories (1981)
* The Country Girl (1982)
* Drop-Out Father (1982)
* Wrong Way Kid (1983) (voz)
* Found Money (1983)
* Breakfast with Les and Bess (1985)
* Strong Medicine (1986)
* Ghost of a Chance (1987)
* The Van Dyke Show (1988) (3 hilabete ondoren amaitua)
* Daughters of Privilege (1991)
* Diagnóstico asesinato (1992)
* The House on Sycamore Street (1992)
* The Town That Santa Forgot (1993) (ahotsa)
* A Twist of the Knife (1993)
* Diagnóstico Asesinato (1993-2001)
* A Town Without Pity (2002)
* Without Warning (2002)
* Sabrina the Teenage Witch (2002)
* The Gin Game (2003)
* The Alan Brady Show (2003) (ahotsa)
* The Dick Van Dyke Show Revisited (2004)
* Murder 101 (2006)
* Murder 101: College Can Be Murder (2007)

### Aldi baterako lanak

* The Girls Against the Boys (1959ko azaroaren 2tik 14era)
* Bye Bye Birdie (1960ko apirilaren 14tik 1961eko urriaren 7ra) (Shubert antzokira lekualdatu zenean ikuskizuna laga zuen)
* The Music Man (1980ko ekainaren 5etik 22ra) (Revival)
* Chita Rivera: The Dancer's Life (2006ko urtarrilaren 24-26a)
* Datuak: Q310295
* Multimedia: Dick Van Dyke / Q310295
# Dick Tooth

Richard Murray Tooth (Bombala, Hegoaldeko Gales Berria, 1929ko irailaren 21a - Sydney, 2020ko abuztuaren 5a), australiar errugbilaria izan zen. Hamar aldiz jolastu zuen Australiako errugbi selekzioan, horietako bi kapitain gisa. Bere taldeak Sydney University Rugby Club eta Randwick izan ziren. Medikua lanbidez, kirol medikuntzaren altzindaria izan zen.